اوپک-ین وین گؤروشو عرفه سینده نفت اوجوزلاشماغا باشلادی. لندن بورساسیندا "برنت" مارکا‌لی نفتین قیمتی 63،65 دو‌لار سویه‌سینه دوشوب، نیویورک بورساسیندا ایسه غربی تگزاس نفتی‌نین بیر بوشقاسی 57،77 دو‌لاردان ساتیلیر.
کانادا‌دان امریکایا نفت نقلی حیاتا کئچیرن اساس کمرلردن کیستون خطینده باش وئرن قضا سببیله اؤتن جمعه گونو WTİ  نفتی ایکی ایللیک رکوردو یئنی‌لمیشدی. هفته سونو WTİ مارکا‌لی نفت 59،05 دو‌لاردان ساتیلمیشدی، ایندی ایسه قیمت‌لر 1،3 دو‌لار اوجوزلاشیب.
آرتیق کانادا طرفی کمرله نفت نقلینه حاضیر اولدوق‌لارینی بیان ائدیب‌لر. ایلکین مرحله‌ده نفت آشاغی تضییقله نقل ائدیله‌جک، زامان کئچدیکجه کمرله داشینان نفتین حجمی‌نین آرتیریلاجاغی گؤزلنیلیر.
